স্বামী শিবানন্দ
স্বামী শিবানন্দ ( ১৬ ডিসেম্বর ১৮৫৪- ২০ ফেব্রুয়ারি ১৯৩৪) ছিলেন একজন হিন্দু আধ্যাত্মিক নেতা, শ্রীরামকৃষ্ণের সাক্ষাৎ তথা প্রত্যক্ষ শিষ্য। তিনি রামকৃষ্ণ মঠ ও মিশনের দ্বিতীয় সঙ্ঘ্যাধক্ষ (১৯২২-১৯৩৪) ছিলেন। তিনি তার ভক্তবৃন্দের কাছে ছিলেন মহাপুরুষ মহারাজ। রামকৃষ্ণের জীবনীচিত্রে শিবানন্দ এবং সুবোধানন্দই তার একমাত্র প্রত্যক্ষ শিষ্য হিসাবে প্রদর্শিত হয়। প্রকৃতপক্ষে তিনি ছিলেন একজন ব্রহ্মজ্ঞানী (অর্থ, "ব্রহ্ম বা পরম সত্তার জ্ঞাতা")। শিবানন্দ তার ভিক্ষু-ভাইদের জন্মদিন পালনের প্রথা চালু করেন। স্বামী বিজ্ঞানানন্দকৃত নকশায় বেলুড় মঠে নির্মিত রামকৃষ্ণ মন্দিরের ভিত্তিপ্রস্তর স্থাপন করেন শিবানন্দ। তার পূর্বাশ্রমের নাম ছিল তারক নাথ ঘোষাল।